# Lietotāja rokasgrāmata

# Personālais dators VAIO Duo 13SVD1321

Drukāt

## Par dublēšanas tipiem

Lai dublētu vērtīgus datus, var izmantot operētājsistēmas Windows opciju Dublēt un atjaunot (Backup and Restore).

Atbilstoši jūsu vajadzībām ir pieejami vairāki dublēšanas tipi, kā aprakstīts zemāk.

### Failu dublēšana

Varat izvēlēties un dublēt VAIO datorā saglabātās mapes un failus ārējā cietajā diskā.

Skatiet detalizētu informāciju par datu dublēšanu sadaļā Windows palīdzība un atbalsts (Windows Help and Support) (Sadaļas Windows palīdzība un atbalsts (Windows Help and Support) atvēršana).

### Sistēmas attēlu dublēšana

Jūs varat izveidot visas VAIO datora sistēmas dublējumkopiju. Ja iebūvētā atmiņas ierīce vai dators pārstāj darboties, jūs varat izmantot sistēmas attēlu, lai atjaunotu datoru, kāds tas bija, kad notika dublēšana.

Lai izveidotu sistēmas attēlu, nepieciešams papildaprīkojuma cietais disks, kas formatēts NTFS formātā. Jūs varat arī dublēt sistēmas attēlu optiskajos diskos, piemēram, Blu-ray Disc vai DVD diskā.

Skatiet detalizētu informāciju par sistēmas attēla izveidi sadaļā Windows palīdzība un atbalsts (Windows Help and Support) (Sadaļas Windows palīdzība un atbalsts (Windows Help and Support) atvēršana).

#### Piezīme

- Mēs nekādā gadījumā neatjaunosim zudušos vai bojātos datus un neatlīdzināsim to vērtību, tostarp arī VAIO datora atteices gadījumā.

- Izveidojiet atkopšanas datu nesēju uzreiz pēc VAIO datora iegādes. Ja datora darbības traucējumu dēļ nevarat izveidot datu dublējumkopiju, izmantojot operētājsistēmas Windows funkciju, datu dublēšanai izmantojiet dublēšanas rīku, kas ir ietverts atkopšanas datu nesējā.

  Skatiet informāciju par atkopšanas datu nesēja izveidi tēmā Atkopšanas datu nesēja izveide.

#### Padoms

- Ja jūsu VAIO dators nav aprīkots ar diskdzini, pirms dublēšanas jāpievieno datoram ārējā ierīce, piemēram, ārējais cietais disks vai DVD diskdzinis, vai arī jāmaina diska C: nodalījuma lielums un jāizveido vēl viens nodalījums. Skatiet vairāk informācijas tēmā Nodalījumu izveide.

Uz lapas sākumu

### Saistītās tēmas

- Par dublēšanu
- Datu dublēšana, kad nevar startēt operētājsistēmu Windows
- Datu atjaunošana ar pakalpojumu VAIO Data Restore Tool
- Sistēmas failu atjaunošana, izmantojot atjaunošanas punktu, kad neizdodas startēt operētājsistēmu Windows

Uz lapas sākumu