# Lietotāja rokasgrāmata

# Personālais dators VAIO Duo 13SVD1321

Drukāt

## Pildspalvas lietošana (modeļiem, kam ir Ciparotāja irbulis)

Izmantojot komplektācijā iekļauto pildspalvu (Ciparotāja irbulis), jūs varat strādāt ar savu VAIO datoru intuitīvi, viegli pieskaroties ekrānam vai velkot tajā.

#### Kursora pārvietošana ekrānā

Turiet pildspalvu ekrāna tuvumā, nepieskaroties tam. Ekrānā parādās mazs kursors. Pārvietojiet pildspalvu vēlamajā virzienā.

#### Noklikšķināšana (pieskaršanās)

Pieskarieties ar pildspalvu vēlamajam punktam ekrānā.

Rīkojieties šādi, lai izvēlētos opciju, piemēram, Labi (OK) vai Atcelt (Cancel), lai izvēlētos izvēlnes vienumu vai lai veiktu citas darbības, kuras jūs citkārt veiktu ar kreiso peles pogu.

#### Dubultklikšķa veikšana (dubulta pieskaršanās)

Pieskarieties ar pildspalvu vēlamajam punktam ekrānā ātri divas reizes pēc kārtas.

Jūs varat startēt lietojumprogrammu vai atvērt failu, divreiz pieskaroties attiecīgajai ikonai.

#### Noklikšķināšana ar peles labo pogu (nospiediet un turiet nospiestu)

Nospiediet un turiet nospiestu pildspalvas apakšējo pogu un pēc tam pieskarieties vēlamajam punktam ekrānā. Atkarībā no vietas, kurai pieskārāties ekrānā, var parādīties nolaižamā izvēlne.

Tādu pašu darbību var veikt, turot pildspalvu vēlamajā punktā dažas sekundes.

#### Vilkšana (vienuma pārvietošana)

Viegli novietojiet pildspalvu uz pārvietojamā vienuma un pēc tam velciet to ekrānā, lai pārvietotu.

#### Teksta dzēšana

Atkarībā no lietojumprogrammas jūs, iespējams, varat dzēst tekstu.

Nospiediet un turiet nospiestu pildspalvas augšējo pogu, viegli novietojiet pildspalvu uz pirmā dzēšamā teksta vienuma, pēc tam velciet pildspalvu pāri tekstam līdz pēdējam dzēšamajam teksta vienumam. Nospiediet taustiņu Delete vai Backspace, lai dzēstu tekstu.

#### Piezīme

- Izmantojiet komplektācijā iekļauto pildspalvu.

- Tail cap satur magnētu. Nenovietojiet pildspalvas tuvumā priekšmetu (piemēram, kredītkarti), ko var viegli ietekmēt magnētiskie traucējumi. Šāda rīcība var izraisīt datu zudumu.

- Ja izmantojat lietojumprogrammu, kas lieto digitālo kompasu, turiet pildspalvu atstatus no sava VAIO datora, lai neļautu Tail cap iebūvētajam magnētam ietekmēt datora magnetometru.

- Jūs varat izmantot pildspalvu, rokai esot atbalstītai pret ekrānu. Ja pārvietojat pildspalvu skārienekrāna virzienā, jūs nevarat veikt darbības skārienekrānā ar pirkstiem.

- Atkarībā no ekrāna, jūs, iespējams, nevarēsiet izmantot pildspalvu, lai ritinātu ekrānā.

- Šai pildspalvai nav strāvas slēdža. Lai izmantotu pildspalvu, ievietojiet tajā nepieciešamo bateriju.

- Ja pildspalva nedarbojas pareizi, nomainiet bateriju. Skatiet vairāk informācijas tēmā Pildspalvas baterijas nomaiņa (modeļiem, kam ir Ciparotāja irbulis).

- Rakstīšanas izjūta, ko rada komplektācijā iekļautais pildspalvas rakstāmgals, atšķiras no izjūtas, ko rada piestiprinātais rakstāmgals. Lai mainītu šo izjūtu, nomainiet rakstāmgalu ar komplektācijā iekļauto. Skatiet vairāk informācijas tēmā Rakstāmgala nomaiņa (modeļiem, kam ir Ciparotāja irbulis).

- Lai novērstu mazo sastāvdaļu (piemēram, rakstāmgals, Tail cap, pildspalvas āķis un baterija) norīšanas risku, glabājiet tās bērniem neaizsniedzamās vietās.

#### Padoms

- Dažas lietojumprogrammas uztver pildspalvai piemēroto spiedienu un attiecīgi mainīs pildspalvas uzvilktās līnijas biezumu.

- Nospiediet pildspalvas apakšējo pogu ekrānā tuvumā, lai startētu Active Clip. Skatiet vairāk informācijas tēmā Datora ekrānā parādītā attēla apgriešana (opcija Active Clip) .

- Izņemot pildspalvu no pildspalvas āķa, tiek automātiski startēta jūsu vēlamā lietojumprogramma. Skatiet vairāk informācijas tēmā Jūsu vēlamās lietojumprogrammas startēšana, atvienojot pildspalvu (modeļiem, kam ir Ciparotāja irbulis).

Uz lapas sākumu

### Saistītās tēmas

- Skārienekrāna lietošana (ar skārienekrānu aprīkotiem modeļiem)
- Datora ekrānā parādītā attēla apgriešana (opcija Active Clip)

Uz lapas sākumu