# Lietotāja rokasgrāmata

# Personālais dators VAIO Duo 13SVD1321

Drukāt

## “Memory Stick” datu nesēja formatēšana

Pēc noklusējuma “Memory Stick” datu nesējs ir formatēts īpašajā FAT formātā un ir gatavs lietošanai.

Formatējot datu nesēju, pārliecinieties, ka izmantojat ierīci, kas ir paredzēta šī datu nesēja formatēšanai, un šajā ierīcē tiek atbalstīta “Memory Stick” datu nesēja formatēšana.

Lai atkārtoti formatētu datu nesēju VAIO datorā, veiciet turpmākās darbības.

#### Piezīme

- Formatējot “Memory Stick” datu nesēju, visi tajā saglabātie dati tiek dzēsti. Izveidojiet dublējumkopijas svarīgiem datiem, lai nezaudētu tos.

- Neizņemiet “Memory Stick” datu nesēju no slota, kamēr notiek formatēšana. Tas var izraisīt darbības traucējumus.

1. Atrodiet “Memory Stick” slotu.
2. Uzmanīgi iebīdiet “Memory Stick” datu nesēju slotā, līdz izdzirdat klikšķi, kas norāda, ka datu nesējs ir novietots tam paredzētajā vietā.

   Skatiet vairāk informācijas tēmā “Memory Stick” datu nesēja ievietošana.

3. Atveriet vienumu Dators (Computer).

   Lai atvērtu vienumu Dators (Computer), skatiet tēmu Vienumu Programmas (Apps), Iestatījumi (Settings) vai Faili (Files) meklēšana un startēšana.

4. Noklikšķiniet ar peles labo pogu uz “Memory Stick” ikonas un izvēlieties opciju Formatēt (Format).
5. Izvēlieties opciju Atjaunot ierīces noklusējumus (Restore device defaults).

   Piešķirtā bloka lielums un failu sistēma mainīsies uz noklusējuma iestatījumiem. (Nolaižamajā sarakstā Failu sistēma (File system) neatlasiet opciju NTFS, pretējā gadījumā var rasties darbības traucējumi.)

   Formatēšanas process tiks pabeigts ātrāk, ja izvēlēsieties opciju Ātrā formatēšana (Quick Format) sadaļā Formatēšanas opcijas (Format options).

6. Izvēlieties opciju Sākt (Start).

   Izpildiet ekrānā redzamās instrukcijas.

#### Padoms

- “Memory Stick” slots jūsu datorā darbojas arī kā SD atmiņas karšu slots.

- “Memory Stick” datu nesēja formatēšanai nepieciešamais laiks ir atkarīgs no datu nesēja veida.

Uz lapas sākumu

### Saistītās tēmas

- Par “Memory Stick” datu nesēju
- Saderīga “Memory Stick” atmiņas karte
- “Memory Stick” datu nesēja ievietošana
- “Memory Stick” datu nesēja izņemšana
- Piezīmes par “Memory Stick” lietošanu

Uz lapas sākumu