# Lietotāja rokasgrāmata

# Personālais dators VAIO Duo 13SVD1321

Drukāt

## Kā rīkoties, ja VAIO datoru nevar pievienot bezvadu WAN?

- Pārliecinieties, ka akumulators ir uzlādēts.

- Pārbaudiet, vai Micro SIM kartei ir iespējoti 3G vai LTE dati un vai to ir aktivizējis jūsu telekomunikāciju operators. Ievietojot Micro SIM karti, ievērojiet tēmā Micro SIM karte (ar bezvadu WAN aprīkotiem modeļiem) minētos norādījumus.

- Pārbaudiet, vai jūsu reģionā ir pietiekams mobilā tīkla pārklājums. Ja vēlaties uzzināt vairāk informācijas par pārklājumu jūsu atrašanās vietā, sazinieties ar savu operatoru.

- Pārliecinieties, ka opcija Lidmašīnas režīms (Airplane mode) ir iestatīta uz Izslēgt (Off) ekrānā Datora iestatījumi (PC settings).

- Pārliecinieties, ka opcijas Mobilie platjoslas sakari (Mobile Broadband) iestatījums vienumā Bezvadu ierīces (Wireless devices) ir iestatīts uz Ieslēgt (On) ekrānā Datora iestatījumi (PC settings).

- Pārbaudiet, vai jūsu savienojumu pārvaldnieka lietojumprogrammā ir pareizi konfigurēts piekļuves punkta nosaukums (APN). Ja tā nav, sazinieties ar savu telekomunikāciju operatoru, lai iegūtu pareizo lietojamo APN. Skatiet palīdzības failu, kas iekļauts lietojumprogrammas komplektācijā.

- Pārbaudiet, vai jūsu savienojumu pārvaldnieka lietojumprogramma ir sekmīgi uztvērusi bezvadu WAN (WWAN) modemu. Lietojumprogrammai var būt nepieciešams kāds laiks, lai uztvertu bezvadu WAN modemu.

#### Padoms

- Vairāk informācijas par bezvadu WAN funkciju skatiet VAIO atbalsta tīmekļa vietnē.

Uz lapas sākumu