# Lietotāja rokasgrāmata

# Personālais dators VAIO Duo 13SVD1321

Drukāt

## Piezīmes par “Memory Stick” lietošanu

Pirms izmantot “Memory Stick”, izlasiet šos brīdinājumus par pareizu lietošanu.

- Glabājiet “Memory Stick” datu nesēju bērniem neaizsniedzamās vietās. Pastāv atmiņas kartes norīšanas risks.

- Nepieskarieties “Memory Stick” atmiņas kartes savienotājam ar pirkstu vai metāla priekšmetiem.

- “Memory Stick” atmiņas karte satur smalkus elektroniskos komponentus. Nepakļaujiet atmiņas karti triecieniem, nelokiet un nemetiet to.

- Neizjauciet un nemodificējiet “Memory Stick” atmiņas karti.

- Nesamitriniet “Memory Stick” atmiņas karti.

- Nelietojiet un neglabājiet to vietās, kurās ir šādi apstākļi:

  - īpaši augsta temperatūra, piemēram, saulē novietotā automašīnā;

  - tieši saules stari;

  - liels mitrums vai kodīgas vielas;

  - daudz putekļu.

- Izmantojiet “Memory Stick” atmiņas kartes un adapterus, kas ir saderīgi ar VAIO datorā atbalstītajiem standartiem. Nesaderīgas kartes un adapteri var iestrēgt slotā, izraisot datora bojājumus.

- “Memory Stick” datu nesējā ar ierakstīšanas aizsardzību nevar rakstīt datus.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

  - izņemat “Memory Stick” atmiņas karti vai izslēdzat VAIO datoru, kamēr dati tiek nolasīti no “Memory Stick” atmiņas kartes vai ierakstīti tajā.

  - izmantojat “Memory Stick” atmiņas karti vietā, kurā statiskā elektrība vai elektriskie trokšņi var izraisīt kartes darbības traucējumus.

- Pārvietojot ielieciet “Memory Stick” atmiņas karti tai paredzētajā futrālī, lai izvairītos no statiskās elektrības lādiņa.

- Pirms “Memory Stick” atmiņas kartes lietošanas ar citu ierīci, nevis datoru, piemēram, ar digitālo kameru vai portatīvu audio ierīci, formatējiet (inicializējiet) “Memory Stick” atmiņas karti, izmantojot attiecīgo ierīci.

  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt “Memory Stick” atmiņas karti. Šādā gadījumā kopējiet kartes datus no “Memory Stick” atmiņas kartes VAIO datorā un formatējiet “Memory Stick” karti, izmantojot attiecīgo ierīci. Formatēšanas laikā visi “Memory Stick” atmiņas kartes dati tiks dzēsti.

  Skatiet vairāk informācijas ierīces komplektācijā iekļautajā rokasgrāmatā.

- Neievietojiet “Memory Stick” atmiņas karšu slotā nepiemērotus priekšmetus.

- “Memory Stick” atmiņas karšu slotu var izmantot vienīgi datu lasīšanai un rakstīšanai atbalstītajās “Memory Stick” atmiņas kartēs, un to nedrīkst izmantot citam nolūkam.

### Piezīmes par “Memory Stick Duo” lietošanu

Lietojot “Memory Stick Duo” datu nesēju, neizmantojiet pildspalvu ar asu galu, lai rakstītu uz uzlīmes, kas ir piestiprināta “Memory Stick Duo” datu nesējam. Spiežot uz datu nesēja, var bojāt iekšējos komponentus.

### Piezīmes par “Memory Stick Micro” lietošanu

- Pirms “Memory Stick Micro” (“M2”) datu nesēja lietošanas, pārliecinieties, ka tas ir ievietots “M2” Duo adapterī. Ja datu nesējs tiek ievietots tieši “Memory Stick Duo” slotā bez adaptera, iespējams, nevarēsiet izņemt datu nesēju no slota.

- Glabājiet “Memory Stick Micro” un “M2” Duo adapterus bērniem neaizsniedzamā vietā. Tie ir bīstami, ja tos norij.

Uz lapas sākumu

### Saistītās tēmas

- Par “Memory Stick” datu nesēju
- Saderīga “Memory Stick” atmiņas karte
- “Memory Stick” datu nesēja ievietošana
- “Memory Stick” datu nesēja izņemšana
- “Memory Stick” datu nesēja formatēšana

Uz lapas sākumu